Edel Hætta Eriksen

Edel Berit Kristine Klemetsdatter Hætta Eriksenhttp://skuvla.info/skolehist/edel-n.htm (også kalt Lemet Edel, født  17. oktober 1921 i Kautokeino, død 13. august 2023) var en norsk samisk pedagog. 

Hun var utdannet ved lærerskolen i Nesna og Tromsø, og hadde tilleggsutdanning i forming og samisk. Hætta Eriksen var lærer i barne- og ungdomsskolen i Kautokeino fra 1949, og rektor ved barneskolen fra 1969 til 1976. Hun stod som leder for sekretariatet i Samisk utdanningsråd frå 1977 til 1989.https://www.altaposten.no/nyheter/i/P4BKa0/edel-haetta-eriksen-doed

Hætta Eriksen var sentral i arbeidet med å starte opp igjen undervisning i og på samisk i grunnskolen fra og med 1967, etter mange tiår med fornorskingspolitikk. Som den første sekretariatslederen av Samisk utdanningsråd var hun med å snu skolepolitikken i Norge fra en assimilatorisk politikk til en skole for samiske elever.

I 1990 ble Hætta Eriksen utnevnt til æresstudent ved Samisk høgskole. Hun har også mottatt utmerkelser som Kautokeino kommunes kulturpris, Samerådets kulturpris og St. Olavsmedaljen.

 Referanser 

 Eksterne lenker 
 Eriksen, Edel Hætta 2005: Skolearbeid/Skuvlavásáhusat, i Lund, Svein, Elfrid Boine og Siri Broch Johansen (red.) Sámi skuvlahistorjá. Dávvi Girji.

Kategori:Norske pedagoger
Kategori:Norske skoleledere
Kategori:Rektorer ved skoler i Norge
Kategori:Norske hundreåringer
Kategori:Personer fra Kautokeino kommune
Kategori:Riddere av 1. klasse av St. Olavs Orden